CELEX: 62007CA0025
Language: mt
Date: 2008-07-10 00:00:00
Title: Kawża C-25/07: Sentenza tal-Qorti tal-Ġustizzja (L-Ewwel Awla) ta' l- 10 ta' Lulju 2008 (talba għal deċiżjoni preliminari magħmula mill-Wojewódzki Sąd Administracyjny we Wrocławiu — Repubblika tal-Polonja) — Alicja Sosnowska vs Dyrektor Izby Skarbowej we Wrocławiu Ośrodek Zamiejscowy w Wałbrzychu (VAT — Direttivi 67/227/KEE u 77/388/KEE — Leġiżlazzjoni nazzjonali li tistabbilixxi regoli għal rifużjonijiet ta' VAT eċċessiva — Prinċipji ta' newtralità fiskali u ta' proporzjonalità — Miżuri speċjali għal deroga)

11.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 260/3
            
         Sentenza tal-Qorti tal-Ġustizzja (L-Ewwel Awla) ta' l-10 ta' Lulju 2008 (talba għal deċiżjoni preliminari magħmula mill-Wojewódzki Sąd Administracyjny we Wrocławiu — Repubblika tal-Polonja) — Alicja Sosnowska vs Dyrektor Izby Skarbowej we Wrocławiu Ośrodek Zamiejscowy w Wałbrzychu
   (Kawża C-25/07) (1)
   
   (VAT - Direttivi 67/227/KEE u 77/388/KEE - Leġiżlazzjoni nazzjonali li tistabbilixxi regoli għal rifużjonijiet ta' VAT eċċessiva - Prinċipji ta' newtralità fiskali u ta' proporzjonalità - Miżuri speċjali għal deroga)
   (2008/C 260/04)
   Lingwa tal-kawża: Il-Pollakk
   Qorti tar-rinviju
   Wojewódzki Sąd Administracyjny we Wrocławiu
   Partijiet fil-kawża prinċipali
   
      Rikorrenti: Alicja Sosnowska
   
      Konvenut: Dyrektor Izby Skarbowej we Wrocławiu Ośrodek Zamiejscowy w Wałbrzychu
   Suġġett
   Talba għal deċiżjoni preliminari — Wojewódzki Sąd Administracyjny we Wrocławiu — Interpretazzjoni tat-tielet inċiż ta' l-Artikolu 5 KE, u ta' l-Artikolu 2 tad-Direttiva tal-Kunsill 67/227/KEE, tal-11 ta' April 1967, fuq l-armonizzazzjoni tal-leġiżlazzjoni ta' l-Istati Membri dwar it-taxxi fuq il-bejgħ (ĠU 71, p. 1301), kif ukoll ta' l-Artikoli 18(4) u 27(1) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Leġislazzjoni nazzjonali fir-rigward ta' taxxa fuq id-dħul mill-bejgħ li tipprovdi, f'dak li jirrigwarda ż-żmien li fih trid issir restituzzjoni ta' l-eċċess, modalitajiet inqas favorevoli għall-persuni taxxabbli li jkunu bdew iwettqu tranżazzjonijiet taxxabbli u jkunu reġistrati bħala persuni taxxabbli li jwettqu provvisti intrakomunitarji — Prinċipji tan-newtralità fiskali u ta' proporzjonalità
   Dispożittiv
   
               1)
            
            
               L-Artikolu 18(4) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata mid-Direttiva tal-Kunsill 2005/92/KE, tat-12 ta' Diċembru 2005, u l-prinċipju ta' proporzjonalità jipprekludu leġiżlazzjoni nazzjonali, bħal dik in kwistjoni fil-kawża prinċipali li, bil-għan li tippermetti l-kontrolli neċessarji sabiex jiġu pprevenuti l-evażjoni u l-evitar tat-taxxa, testendi l-perijodu li l-amministrazzjoni fiskali għandha sabiex tirrifondi t-taxxa eċċessiva fuq il-valur miżjud, lil kategorija ta' persuna taxxabbli, minn 60 għal 180 jum, b'effett mid-data li fiha titressaq id-dikjarazzjoni tat-taxxa fuq il-valur miżjud mill-persuna taxxabbli, sakemm din ma tkunx iddepożitat depożitu ta' sigurtà ta' PLN 250 000.
            
         
               2)
            
            
               Dispożizzjonijiet bħal dawk in kwistjoni fil-kawża prinċipali, ma jikkostitwixxux “miżuri speċjali għal deroga” intiżi sabiex ikunu pprevenuti ċerti tipi ta' evażjoni u ta' evitar ta' taxxa skond l-Artikolu 27(1) tas-Sitt Direttiva 77/388, kif emendata mid-Direttiva 2005/92.
            
         
      (1)  ĠU C 69, 24.3.2008.